**Centrum voľného času Žiar nad Hronom**

***Ul. M. R. Štefánika 17, 965 01 Žiar nad Hronom***

******

**16. ročník súťaže “MÁM SVOJICH STARKÝCH VEĽMI RÁD“**

**Najkrajší zážitok s mojou starkou, starkým**

Všetci teraz prežívame náročné obdobie, ktoré je pre nás výzvou a núti nás dennodenne sa prispôsobovať novým skutočnostiam. Práve v neľahkých a zložitých časoch potrebujeme nájsť vo svojich životoch pevný bod, niečo čo je nám známe a blízke. Aj preto sme sa v CVČ rozhodli, že sa pokúsime zachovať plynulosť chodu našich aktivít v čo najväčšej miere. Výtvarno-literárna súťaž „Mám svojich starkých rád“ je tu s nami už šestnásty rok a aj keď prichádza oneskorene a v zmenenej forme, veríme, že nás opäť podporíte a do súťaže sa zapojíte. Sme presvedčení, že dôležitosť starých rodičov v živote dieťaťa je nenahraditeľná a patrí do každého dňa a nielen do mesiaca október. O to viac v čase, kedy sú naši starí rodičia ohrození a často aj nedobrovoľne osamelí. Veríme, že výtvarné a literárne diela ich vnukov a vnučiek im prinesú potešenie a povzbudenie, ktoré tak veľmi potrebujú. Víťazné práce budú zverejnené v našom online priestore a v Mestských novinách. Ak by ste mali záujem, môžu autori svoje literárne dielka aj nahrať na video vo forme prednesu ako doplnenie k textovej forme.

**Výtvarná časť:**

**Technika: –** voľná technika

**Formát: –** A 4

**Vekové kategórie: –** žiaci I. stupňa ZŠ a žiaci II. stupňa ZŠ

**Ďalšie podmienky: –** každá práca musí byť originál

– rok vzniku výtvarných prác 2020

– každý autor posiela len jednu prácu

– sprievodný email musí obsahovať meno autora, vek, triedu, názov

práce a adresu školy

**Literárna časť:**

**Literárny útvar: –** poézia, próza

**Vekové kategórie: –** žiaci I. stupňa ZŠ a žiaci II. stupňa ZŠ

**Ďalšie podmienky: –** každá práca musí byť originál

– rok vzniku výtvarných prác 2020

– každý autor posiela len jednu prácu

– sprievodný email musí obsahovať meno autora, vek, triedu, názov

práce a adresu školy

**Všetky práce musia byť do súťaže zaslané v elektronickej podobe na pedagogikacvczh@gmail.com:**

– fotografia výtvarného diela

– literárne dielo sa zasiela v textovej forme (doc., pdf.) + možnosť **doplniť písaný text** o video s prednesom literárneho diela

**Termín uzávierky:** 27. 11. 2020 do 16:00 hod.

**Hodnotenie a ceny:** Práce bude hodnotiť nezávislá porota. Ceny pre víťazov zabezpečí CVČ. Víťazné práce budú zverejnené v Mestských novinách, na webovom sídle CVČ Žiar nad Hronom. V prípade, že nesúhlasíte so zverejnením, oznámte nám to spolu s doručením svojho výtvarného alebo literárneho diela.

Mgr. Helena Gáfriková

riaditeľka CVČ